Diari Oficial de la Generalitat Valenciana


Sumari del DOGV 3048, del 01-08-1997 (1997/8963)

RESOLUCIÓ d'1 de juliol de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'acorda la procedència de la delimitació de l'entorn de protecció del castell del Poyo a Alpuente (València).
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3048

Data del DOGV
:   01-08-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/8963


Data del document
:   01-07-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ d'1 de juliol de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'acorda la procedència de la delimitació de l'entorn de protecció del castell del Poyo a Alpuente (València).  
Atés que pot haver-hi interessats desconeguts en el procediment, d'acord amb l'article 59.4 de la Llei de Règim Jurídic de les Administracions Públiques i del Procediment Administratiu Comú, amb aquest anunci es fa pública la resolució següent:  
Resolució de 1 de juliol de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'acorda la procedència de la delimitació de l'entorn de protecció del castell del Poyo a Alpuente (València).  
Antecedents  
Primer  
Mitjançant la Resolució de 10 d'octubre de 1996, de la Direcció General de Belles Arts i de Béns Culturals del Ministeri d'Educació i Cultura, es va procedir a la inscripció del castell del Poyo a Alpuente (València), en el Registre General de Béns d'Interés Cultural, amb la categoria de monument, en tenir la consideració de Bé d'Interés Cultural, de conformitat amb el que disposa la Disposició Addicional Segona de la Llei 16/1985, de 25 de juny, del Patrimoni Històric Espanyol.  
Segon  
Vist l'informe del Servei de Patrimoni Arquitectònic i Mediambiental, mitjançant la Resolució de 17 de desembre de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, es va acordar tenir per incoat l'expedient de delimitació de l'entorn de protecció del castell del Poyo a Alpuente (València).  
Tercer  
De conformitat amb allò que s'ha preceptuat en l'article 12.2 del Reial Decret 111/1986, de 10 de gener, de desenvolupament parcial de la Llei 16/1985, de 25 de juny, del Patrimoni Històric Espanyol, modificat pel Reial Decret 64/1994, de 21 de gener, la Resolució de 17 de desembre de 1996 de la Direcció General de Patrimoni Artístic, va ser notificada als interessats, exposada al tauler d'anuncis de l'Ajuntament de Alpuente i publicada en el Diari Oficial de la Generalitat Valenciana el dia 4 de febrer de 1997 (DOGV núm. 2.922) i en el Boletín Oficial del Estado el dia 28 de gener de 1997 (BOE núm. 24).  
Quart  
La Direcció General de Patrimoni Artístic de la Conselleria de Cultura, Educació i Ciència, de conformitat amb allò que s'ha disposat en l'article 9.2 de la Llei 16/1985, de 25 de juny, del Patrimoni Històric Espanyol, i en l'article 13.2. del Reial Decret 111/1986, de 10 de gener, de desenvolupament parcial de la Llei 16/1985, modificat pel Reial Decret 64/1994, de 21 de gener, va acordar concedir als interessats en el procediment tràmit d'audiència en l'expedient instruït per a la delimitació de l'entorn de protecció del castell del Poyo a Alpuente (València), i obrir un període d'informació pública, que es publicà al tauler d'anuncis de l'Ajuntament d'Alpuente i en el Diari Oficial de la Generalitat Valenciana el 16 d'abril de 1997 (DOGV núm. 2.972). Transcorregut el termini previst no s'ha presentat cap al·legació.  
Motivacions  
Primera  
Vistos els antecedents, aquesta Direcció General considera procedent la delimitació de l'entorn de protecció del castell del Poyo a Alpuente (València), que figura en els annexos a aquesta resolució.  
Segona  
Aquesta Direcció General és competent per a la tramitació d'aquest expedient, de conformitat amb allò que s'ha disposat en la Llei 16/1985, de 25 de juny, del Patrimoni Històric Espanyol, i les normes reglamentàries per a la seua aplicació; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol; el Reial Decret 3066/1983, de 13 d'octubre; el Decret de la Presidència de la Generalitat 4/1997, de 26 de febrer; la Llei del Govern Valencià 5/1983, de 30 de desembre; el Decret 181/1991, de 15 d'octubre, del Consell de la Generalitat Valenciana; el Reglament Orgànic i Funcional de la Conselleria de Cultura, Educació i Ciència aprovat per Decret del Govern Valencià 32/1997, de 26 de febrer, i unes altres disposicions de general aplicació.  
Part dispositiva  
En virtut del que s'ha exposat, complits els tràmits preceptius en la instrucció de l'expedient de delimitació de l'entorn de protecció del castell del Poyo a Alpuente (València), aquesta Direcció General, en allò que és matèria de la seua competència, resol el següent:  
1. La procedència de la delimitació de l'entorn de protecció del castell del Poyo a Alpuente (València).  
2. L'àmbit de l'entorn de protecció d'aquest bé queda definit en els annexos adjunts, que formen part d'aquesta resolució.  
3. Comunicar aquesta resolució a l'Ajuntament d'Alpuente  
4. Que aquesta resolució es publique en el Diari Oficial de la Generalitat Valenciana i al tauler d'anuncis de l'Ajuntament d'Alpuente, a efectes de la seua notificació als interessats, de conformitat amb allò que s'ha disposat en l'article 59.4. de la Llei de Règim Jurídic de les Administracions Públiques i del Procediment Administratiu Comú.  
Contra aquesta resolució, per ser un acte de tràmit, no s'escau cap recurs.  
València, 1 de julio de1997.- La directora general de Patrimoni Artístic: Carmen Pérez García.  
ANNEX I  
Justificació de la delimitació proposada  
1. Descripció de l'emplaçament.  
El castell del Poyo s'emplaça en una muntanya que domina i que és visible des del territori circumdant. Es tracta d'un tossal de forma allargada de 1.475 metres d'altitud (uns 275 sobre la carretera).  
A uns 1.500 metres cap al nord-est discorre en direcció sud-est/nord-oest la carretera de La Yesa a Losilla i Aras de Alpuente. Per l'oest està flanquejat per la mola del Buitre (1.511 metres) i pel sud per la lloma de la Moratilla amb el tossal Negro (1.409 metres). En el vessant, sensiblement al nord, abans de la carretera, està ubicada l'aldea d'El Collado. Des d'aquesta parteix un camí que, vorejant el tossal cap a l'oest, puja fins el coll que el separa de la mola del Buitre, on es bifurca i puja fins la pedrera pel vessant sud.  
2. Criteris per a la delimitació.  
Per a la delimitació de l'entorn de protecció s'han seguit els criteris següents:  
- Criteri topogràfic per la singularitat de l'emplaçament.  
- Criteri d'accés i d'utilització de camins sobre la base dels accessos normalment utilitzats.  
- Criteri paisatgístic. S'ha tingut en compte la perspectiva més visible des de llocs de trànsit o d'estada.  
- Criteri arqueològic. S'hi han inclòs les faldes o vessants del tossal per la previsible successió d'assentaments lligats al castell.  
3. Àrea de protecció.  
A més del criteri paisatgístic, l'existència d'un assentament del bronze i el nivell de ruïna del castell fan que siga possible trobar restes disseminades pels vessants, i es poden fer troballes en tot el perímetre.  
Basant-se en els criteris establits per l'emplaçament i les característiques del territori circumdant, sembla evident que l'entorn ha de ser, almenys, l'ocupat pel tossal on s'assenta el castell.  
ANNEX II  
1. Descripció literal de la delimitació.  
Origen. Intersecció de la línia de la cota 1.200 metres amb el camí que partint de l'aldea d'El Collado puja pel tàlveg entre la mola del Buitre i el tossal del Collado (punt A).  
Sentit. Antihorari.  
Línia delimitadora. Des del punt A, pel camí uns 1.500 metres fins el tàlveg que baixa cap a la casa i corrals de Vizcota de Arriba, en el vessant oposat a l'aldea, fins tornar a trobar la cota 1.200 i, per aquesta, rodejant el tossal pel sud, l'est i el nord, una altra vegada a trobar l'origen.  
2. Delimitació gràfica.  
Segons el plànol adjunt.